GRAND ออกหุ้นพันลบ. ชูดบ. 7% ขายสถาบัน-รายใหญ่ 24-26 ม.ค.65
GRAND ออกหุ้นมีประกัน 1 พันลบ. อายุ 1 ปี 6 เดือน ดอกเบี้ย 7% เสนอขายสถาบัน-รายใหญ่ 24-26 ม.ค.65 ผ่านบล.โกลเบล็ก, บล.กรุงไทย ซีมีโก้, บล.เคจีไอ (ประเทศไทย) นำเงินไปชำระคืนหนี้สถาบันการเงิน
GRAND ออกหุ้นมีประกัน 1 พันลบ. อายุ 1 ปี 6 เดือน ดอกเบี้ย 7% เสนอขายสถาบัน-รายใหญ่ 24-26 ม.ค.65 นำเงินไปชำระคืนหนี้สถาบันการเงิน
24 ธ.ค. 2564

บริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด (มหาชน) หรือ GRAND ได้ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกันของบริษัท ซึ่งผู้ออกหุ้นกู้มีสิทธิไถ่ถอนหุ้นกู้ได้ก่อนวันครบกำหนด มูลค่าไม่เกิน 1,000 ล้านบาท อายุ 1 ปี 6 เดือน อัตราดอกเบี้ยคงที่ 7.00% ต่อปี จ่ายดอกเบี้ยทุกๆ 3 เดือนตลอดอายุหุ้นกู้
โดยเสนอขายให้ผู้ลงทุนสถาบัน และ/หรือผู้ลงทุนรายใหญ่ ระหว่างวันที่ 24-26 ม.ค.65 ผ่านบล.โกลเบล็ก บล.กรุงไทย ซีมีโก้ บล.เคจีไอ (ประเทศไทย) ส่วนอันดับความน่าเชื่อถือของบริษัทอยู่ที่ BB- แนวโน้มอันดับเครดิต Negative โดยบริษัท ทริสเรทติ้ง จำกัด เมื่อวันที่ 19 มี.ค. 64
ทั้งนี้หลักประกัน ได้แก่ หลักประกันประเภทอสังหาริมทรัพย์ มูลค่าไม่ต่ำกว่า 1.5 เท่าของมูลค่าหุ้นกู้ ที่ดินระยอง มูลค่าประเมิน 1.84 ล้านบาท และห้องชุดโครงการไฮด์ สุขุมวิท 11 และหุ้นสามัญของโรงแรมรอยัลออคิด (ประเทศไทย) (ROH)
โดยบริษัทจะนำเงินไปชำระคืนหนี้สถาบันการเงิน จำนวน 380 ล้านบาท และจะนำส่วนที่เหลือ 620 ล้านบาท ใช้ชำระคืนหุ้นกู้ที่จะครบกำหนดเดือน ก.พ.65 จำนวน 1,489 ล้านบาท